
	OFERTĂ 

	de la
Siemens S.R.L. 

Bucureşti, România 



	către

	OTL Oradea, 

Oradea, România
(numit pe scurt în continuare „client“)
pentru livrarea a 
10 buc. tramvaie cu podea coborâtă, tip ULF

	
	

	


Nu este permisă nici transmiterea, multiplicarea, împărţirea şi/sau modificarea acestui document şi nici utilizarea sa fără acordul expres al Siemens Aktiengesellschaft Österreich.

1. Oferta principală
1.1. Cuprinsul ofertei
Referitor la licitaţia dumneavoastră nr. EU216984-2007 pentru 10 buc. tramvaie cu podea coborâtă, vă prezentăm o ofertă pentru tramvaiele noastre cu podea coborâtă, tip ULF. Vă rugăm să extrageţi detaliile din descrierea tehnică şi documentaţia complementară.
Preţul pentru un vehicul





EUR
2.879.474,50
 

Preţul pentru 10 vehicule




EUR
28.794.745,00
Preţurile menţionate sunt preţuri fixe şi sunt valabile până la livrarea ultimului vehicul conform graficului anexat. După aceasta, se aplică regula de glisare a pretului.
În plus, am plecat de la premisa că la produsul standard nu vor fi efectuate modificări sau adaptari .
Dacă însă vor deveni necesare adaptari, indiferent de motivul acestora, atunci acestea vor fi ofertate separat, pornind de la datele menţionate în această ofertă şi după clarificarea şi stabilirea cuprinsului modificărilor si necesită o comandă separată din partea clientului. Amânările de termene din acest capitol nu intră în responsabilitatea vânzătorului şi nu au ca urmare o întârziere a livrării produselor.
Observaţie: Vanzatorul este responsabil numai pentru producţia, livrarea, transportul şi punerea în funcţiune, după clarificarea completă a condiţiilor cadru economice şi tehnice. Capacitatea vehiculului de a fi utilizat în reţeaua din Oradea nu se află în responsabilitatea furnizorului, dacă acesta a livrat un vehicul conform cu specificaţiile.
Clientul trebuie să pună gratuit la dispoziţie: infrastructura pentru teste în momentul livrării, cheltuielile pentru energie, utilizarea liniilor, instalaţiile din ateliere, etc. cât şi personalul necesar al clientului (de ex. vatmani). Pentru şcolarizări şi training consultaţi conceptul de training conţinut în descrierea tehnică. 
Preţurile din această ofertă nu includ în mod expres: toate cheltuielile care apar de partea clientului, dacă acest lucru nu este reglementat altfel în această ofertă, taxe posibile pentru import şi cheltuieli aferente, omologarea vehiculelor, verificarea detailată a gabaritului, expertiza infrastructurii, instalaţiile din ateliere, depozitele de custodie, piesele de schimb, uneltele speciale, etc., dacă acestea nu sunt menţionate explicit în oferta noastră. Pentru cheltuielile cu traducerile documentaţiei şi documentelor de training, am prevăzut o sumă standard, toate volumele de livrari si servicii care nu sunt cuprinse în aceasta, necesită o comandă specială (este necesară traducerea inscriptionarilor şi a mesajelor de eroare in vehicul, etc.). Pentru discuţiile cu clienţii am considerat că ni se pune gratuit la dispoziţie un translator din partea clientului (necesar pe parcursul discuţiilor cu clienţii, pentru punerea în funcţiune, şcolarizare şi suportul pe timpul garanţiei, etc.). 
Autovehiculele ofertate sunt proiectate pe baza datelor despre şine şi a numărului de kilometrii parcurşi din Viena şi a solicitărilor rezultate din aceste date.
Cerinţele referitoare la gabarit au fost verficate pe baza profilului de gabarit anexat documentelor de licitaţie şi toleranţelor constructive ale şinei bazate pe experienţă. În principiu, ULF se poate utiliza în Oradea. Pentru o constatare finală este însă necesară o expertiză detaliată a gabaritului pentru reţeaua din Oradea. Pentru această expertiză sunt necesare informaţii detaliate despre gabarit şi pozitia şinelor din reţeaua din Oradea. Aceste informaţii trebuie sa ne fie puse la dispoziţie în timp util de catre client.
Eventualele adaptari necesare vehiculului vor fi ofertate de către noi pe baza unei oferte ulterioare.
Cuprinsul documentaţiei şi al şcolarizării, incluse în preţul nostru, este prezentat în continuare în descrierea tehnică.
2. Condiţii comerciale
Oferta se bazează pe următoarele condiţii comerciale:
2.1. Perioada de valabilitate 
Vanzatorul va menţine prezenta ofertă valabilă 120 de zile, începând cu data de 29.10.2007, adică până la data de 27 februarie 2008.
2.2. Oferta financiară
Preţurile sunt preţuri fixe şi sunt valabile pentru livrările de produse şi serviciile până la data de 31.7.2009. Pentru livrările de produse şi serviciile care au loc după această dată, este valabilă următoarea formulă de glisare a preţului:

	P     = 
	Preţul final facturat

	
	

	Po   =
	Preţ de vânzare (fără TVA, taxe de import, etc.)

	M    =
	Preţul de index al preţurilor en-gros pentru fier, oţel şi produse semifabricate, publicat de catre Oficiul Central din Austria; în momentul livrarii, in legatura cu fiecare vehicul in parte.

	Mo  =
	Preţul de index al preţurilor en-gros pentru fier, oţel şi produse semifinalizate, publicat de catre Oficiul Central din Austria; în momentul încheierii contractului. 

	L     =
	Indexul de salariu pentru muncitorii din industria fierului şi metalului, publicat de catre Oficiul Central din Austria; 2 luni înainte de termenul de livrare stabilit, in legatura cu fiecare aparat de rulare in parte.

	Lo   =
	Indexul de salariu pentru muncitorii din industria fierului şi metalului, publicat de catre Oficiul Central din Austria; în momentul încheierii contractului.


 Preţurile sunt valabile DDU Oradea conform Incoterms 2000.
Preţurile unitare nu conţin TVA şi trebuie achitate vanzatorului fără dicount sau alte deduceri de orice fel. Ele sunt valabile numai în cazul comenzii întregului volum  de produse şi servicii ofertate. Preţurile nu includ impozitele, taxele, reţinerile şi taxele vamale care apar în România. Preţurile sunt valabile pentru o realizare conform graficului de livrari anexat. Dacă graficul nu va fi respectat din motive care nu ţin de vanzator, atunci se păstrează dreptul de a face  adaptari ale preţurilor.


Modificările produselor livrate sau ale serviciilor, care sunt dorite de către client (inclusiv condiţii impuse de autorităţi) vor fi luate în consideraţie de către vanzator sub formă de oferte ulterioare. Realizarea are loc după obtinerea comenzii din partea clientului în baza ofertei ulterioare. Dacă apar modificări ale unor reglementări legale, ale unor standarde tehnice, ale regulilor recunoscute ale tehnicii sau ale altor principii de baza , faţă de vehiculul ofertat, atunci vanzatorul îşi păstrează dreptul de a efectua o adaptare corespunzătoare a preţului şi /sau a timpul de execuţie.
2.3. Termene
Livrarea primului vehicul are loc conform graficului de livrari anexat şi presupune îndeplinirea următoarelor condiţii până cel târziu la data de 31.12.2007:
· Comandă clarificată din punct de vedere tehnic şi economic, confirmare de comandă respectiv semnarea contractului de către reprezentantii autorizati ai clientului şi ai vanzatorului.

· Primireade catre vanzator la termen, a avansului stabilit.
· Primirea de catre vaznzator la termen, a garanţiei de plată stabilite (de ex. o garanţie sub forma de acreditiv întocmită conform contractului, deplin operabilă şi confirmata fara rezerve de către o bancă de prestigiu, austriacă,  irevocabila sau alternativ o garantie bancara irevocabilă, eliberată de o bancă de prestigiu, recunoscută internaţional)
· Efectuarea la termen şi corectă de catre client a plăţilor, a livrărilor, serviciilor şi altor obligaţii de participare
Un grafic de livrare final va fi stabilit odată cu  incredintarea contractului.
2.4. Condiţii de plată
Sunt valabile următoarele condiţii de plată:

· 30% avans într-un termen de 30 de zile calendaristice de la acceptarea ofertei sau de la semnarea contractului, în funcţie de evenimentul care are loc mai devreme, primind în schimb o garanţie de concern din partea firmei Siemens Financial Services GmbH & Co KG, Germania
· 70% la fiecare livrare.
Plata are loc în EURO. 
Garanţie de plată:
Alternativa 1:

70 % din valoarea comenzii vor fi achitate dintr-un acreditiv la vedere, irevocabil şi confirmat, care a fost deschis în favoarea vanzatorului la o bancă de  prestigiu într-un termen de 30 de zile calendaristice de la semnarea contractului şi care va fi avizat de către o bancă de prestigiu din Austria, adăugând confirmarea acesteia. Acreditivul trebuie să fie acceptabil ca formă şi conţinut pentru banca ce îl confirmă, pentru vanzator şi pentru autorităţile austriece, trebuie să aibă o perioadă de valabilitate suficient de mare şi trebuie să se poată achita la vedere la casieriile unei bănci din Austria, prezentând documentele ce vor fi stabilite:

1 factură
1 aviz de însoţire a mărfii
Acreditivul trebuie deschis şi confirmat într-un termen de 15 zile calendaristice de la semnarea contractului şi trebuie să permită utilizarea parţială şi transferul acestuia. Toate termenele stabilite în contract (în special termenele de livrare) încep sa curga abia în momentul în care acreditivul intră în vigoare şi este acceptat de către executant.
Acreditivul trebuie eliberat în baza normelor unitare pentru acreditivele sub formă de documente (ERA 500) prevăzute de Camera Internaţională de Comerţ (ICC). Toate cheltuielile şi taxele care apar în legătură cu acest acreditiv atât în Austria cât şi în străinătate, nu sunt cuprinse în oferta noastră şi sunt în sarcina clientului. Toate plăţile au loc fără reduceri de preţ, impozite, alte dări curente sau viitoare sau alte obligaţii financiare.

Alternativa 2:

Clientul trebuie să prezinte o garanţie de plată în valoare de 70% din valoarea comenzii, eliberată de o bancă de prestigiu, din Europa de vest, într-o forma şi intr-un conţinut acceptabil pentru vanzator. Garanţia bancară trebuie să se poată plăti la prima cerere şi trebuie să fie valabilă până când toate obligaţiile de plată ale clientului au fost îndeplinite. În cazul întârzierii livrării, indiferent de motive, clientul va solicita bancii sale sa prelungeasca corespunzător termenul de valabilitate a garanţiei bancare. Cheltuielile pentru această prelungire sunt suportate de către partenerul vinovat pentru întârziere, iar dacă acesta nu poate fi determinat, atunci taxele bancare documentate vor fi împărţite 50:50 între client şi vanzator.
2.5. Execuţie şi garanţie
Pentru a asigura buna execuţie, vanzatorul oferă o garanţie de concern în valoare de 5% dinvaloarea comenzii, garanţie eliberată de Siemens Financial Services GmbH & Co. KG, Germania. Această garanţie de concern trebuie transmisă către client într-un termen de o luna de la intrarea în vigoare a contractului şi se reduce  proporţional cu fiecare livrare a unui tramvai, adică cu câte 10% la livrarea unui tramvai. După livrarea ultimului tramvai, această garanţie de concern trebuie restituită imediat  vanzatorului
Garanţie:

Termenul de garanţie pentru vehicule este de  24 de luni de la livrarea fiecărui vehicul, pentru alte tipuri de livrări şi servicii, termenul este de 12 luni de la livrare. Pentru a asigura pretenţiile de garanţie, clientul va primii la începutul garanţiei fiecărui vehicul o garanţie din partea Siemens Financial Services GmbH & Co KG, Germania, în valoare de 5% din valoarea netă a vehiculului. Această garanţie bănească are un termen de valabilitate de 24 de luni şi va fi restituită imediat executantului, odată cu sfârşitul termenului de garanţie pentru respectivul vehicul.
Garanţia cuprinde - conform alegerii vanzatorului - reparaţiile sau schimbul pieselor defecte, eliminarea neconformitatilor in functionalitate ale pieselor livrate de noi, dacă acestea se datorează  proiectării sau producţiei deficiente respectiv materialului deficient. Cheltuielile pentru infrastructură, transport si logistică pana la  sediul clientului sau pana la alt client final, cât şi daunele ulterioare nu sunt acoperite de această garanţie. Toate pretenţiile referitoare la defecte trebuie să se faca în scris şi trebuie transmise imediat vanzatorului, împreună cu constatarea defectului, incluzând o descriere precisă a acestuia. Termenul de garanţie pentru piese inlocuite sau reparate reîncepe o singura data din nou şi expiră după 12 luni sau odată cu termenul iniţial de garanţie, în funcţie de evenimentul care are loc mai devreme.
Garanţia nu cuprinde uzura naturală a materialelor, daune care se datorează forţei majore, unor terţi sau unor motive care se află în afara influenţei vanzatorului, cum ar fi de ex., dar nu limitat la aceasta, utilizarea greşită, instalaţii deficiente, influenţe atmosferice, chimice, electrice sau electromagnetice, accidente.

Repararea sau inlocuirea care au ca motiv o decizie a vanzatorului, vor fi efectuate într-o locaţie sau fabrică stabilită de către vanzator. Piesele inlocuite trec în proprietatea vanzatorului.
2.6. Penalitati contractuale
Dacă vanzatorul întârzie din vina sa cu termenele de livrare sau de prestare a serviciilor stabilite contractual, şi care se află în responsabilitatea vanzatorului , atunci acesta trebuie să achite clientului pentru fiecare săptămână de întârziere completa peste termenul stabilit, o  penalitate contractuală în valoare de 0,5% din valoarea livrării întârziate, maxim însă 5% din valoarea totală a comenzii. Toate pretenţiile suplimentare din partea clientului, care au titlul de întârziere, sunt excluse.
2.7. Forţă majoră
„Forţă majoră“ se referă la un eveniment care se află în afara influenţei vanzatorului, cum ar fi dezastre naturale, catastrofe ca epidemii, accidente nucleare, incendii, inundaţii, uragane sau cutremure; acţiuni sau neglijente din partea autorităţilor civile sau militare cum ar fi restrictii referitoare la valuta, contramandarea  sau sistarea exporturilor sau a licentelor de import, interzicerea utilizării materialelor sau aducerea de muncitori; război, agitaţii, sabotaj sau revoluţii; greve şi întreruperi ale activităţii.
Conform acestei prevederi, vanzatorul nu se află în întârziere, dacă prestarea livrărilor respectiv serviciilor sale contractuale este împiedicată din cauza unui astfel de caz de „forţă majoră“.
Dacă un caz de „forţă majoră“ durează mai mult de 12 luni, atunci fiecare parte contractuală poate să rezilieze contractul de livrare / comanda, respectând termenul de preaviz de o lună. În cazul unei astfel de rezilieri, cumpărătorul trebuie să achite vânzătorului toate obiectele contractuale livrate de către executant până în momentul rezilierii sau efectuate într-un termen de 100 de zile după reziliere, cat si şi cheltuielile inevitabile rezultate pentru produsele şi serviciile care încă nu au fost livrate.
2.8. Răspundere
Vanzatorul nu răspunde pentru funcţionarea intregului sistem, în care vehiculele sunt utilizate. În plus, vanzatorul nu răspunde pentru compatibilitatea cu componentele sau sistemele care nu sunt  furnizate de vanzator.
Răspunderea vanzatorului, inclusiv cheltuielile de remediere a daunelor la proprietate cauzate de către vanzator, cum ar fi penalizările/penalitatile contractuale, etc., este limitată - indiferent de motivul legal - la 5% din valoarea totală a comenzii. Toate pretenţiile suplimentare, cum ar fi cele de inlocuire a daunelor indirecte şi ulterioare, ca de ex. câştigul pierdut, stagnarea producţiei, pierdere de date şi informaţii, pierderea dobânzii, sunt excluse în mod expres.
2.9. Drept aplicabil, tribunalul de arbitraj
Toate conflictele care rezultă în legătură cu prezentul contract sau care se referă la încălcarea, rezilierea sau anularea acestuia, vor fi soluţionate conform legilor de arbitraj ale Camerei Internaţionale de Comerţ din Paris (în versiunea valabilă în momentul închirierii contractului), de către trei judecători, aplicând normele menţionate. Este exclusă responsabilitatea unor tribunale obişnuite.

Tribunalul de arbitraj se află la Geneva, în Elveţia. Este valabil dreptul procesual al acelei locaţii, dacă regulamentul de arbitraj nu conţine o prevedere corespunzătoare. Procesul de arbitraj va fi ţinut în limba germană.

Se aplică legislaţia materială din Elveţia, excluzând dreptul comercial al Natiunilor Unite şi acele norme care fac referire la  legislaţia din alte state.

2.10. Confidenţialitate
Clientul va trata confidenţial informaţiile primite de la vanzator şi nu va transmite mai departe către terţi nici un fel de informaţie tehnică sau comercială, confidenţială. În plus clientul va proteja informaţiile menţionate faţă de accesul unor persoane terţe neautorizate. În cazul unei comenzi, clientul are dreptul de a utiliza documentaţia predată de către vanzator pentru şcolarizare, mentenanta şi repararea vehiculelor. Dacă transmiterea informaţiilor către terţi este permisă, atunci şi aceste persoane terţe trebuie să respecte confidenţialitatea.

2.11. Dreptul de autor
Proprietatea intelectuală rămâne a vanzatorului. Vanzatorul acordă clientului o licenţă, limitată la utilizarea în legătură cu vehiculele (operare si punere in functiune) .
2.12. Clauză  restrictiva
Indeplinirea contractului de catre Siemens este conditionata de respectarea cerintelor legale nationale si/sau internationale, in special prevederile de control ale exporturilor.
2.13.
Alte prevederi
În cazul anulării din motive legislative a unor anumite prevederi, contractul rămâne obligatoriu în rest. Prevederea anulată trebuie să fie înlocuită cu una care îndeplineşte cât mai bine scopul urmărit de prevederea anulată.

Modificările ofertei sunt angajante numai dacă sunt efectuate in scris de catre vanzator. O abatere de la această obligativitate a unei forme scrise necesită de asemenea o formă scrisă.

Această ofertă este valabilă cu condiţia ca între client şi vanzator să se încheie un contract de livrare detaliat.

Oferta noastră este alcătuită din 
- această ofertă
- descrierile tehnice anexate (anexa 1)
- desenele anexate (anexa 2)
- termenii şi condiţiile generale pentru livrări ale Siemens Aktiengesellschaft Transportation Systems (anexa 3)
- formularele conform secţiunii III a licitaţiei, sub forma comentată de noi (anexa 4)
şi înlocuieşte în totalitate condiţiile de participare la licitaţie. În caz de neconcordanţe în documentele menţionate, acestea sunt valabile în ordinea în care au fost specificate. 

2.14 Condiţii generale de livrare
În măsura în care în această ofertă nu sunt conţinute prevederi care se abat de la condiţiile generale, sunt valabile General Terms and Conditions for Supplies of Siemens, Transportation Systems (ultima modificare 2004, anexa 3).
Siemens S.R.L.
Data 26.10.2007

Wolfgang Hirzi 


 Georg Weiher

Anexa 1
Descrierea tehnică
Anexa 2
Desene
Anexa 3
General Terms and Conditions for Supplies of Siemens Aktiengesellschaft , Transportation Systems, Edition September 2004

Anexa 4
Formulare/Declaratii

